**Πιθανές Ερωτήσεις Θεωρίας**

1. Τι είναι ένα σύστημα παραγωγής και από ποια επιμέρους συστήματα αποτελείται;

2. Ποια τα χαρακτηριστικά των αποφάσεων στρατηγικής για τη λειτουργία της παραγωγής; Δώστε ένα παράδειγμα.

3. Ποια τα χαρακτηριστικά των αποφάσεων τακτικής για τη λειτουργία της παραγωγής; Δώστε ένα παράδειγμα.

4. Ποιες οι εναλλακτικές στρατηγικές παραγωγής που επιδιώκουν ανταγωνιστικό πλεονέκτημα κατά τον Michael Porter; Δώστε από ένα παράδειγμα.

5. Τι είναι η «εξωτερική» και τι η «εσωτερική ζήτηση» σε ένα σύστημα παραγωγής και πώς διαφοροποιούνται;

6. Ποια τα κριτήρια αξιολόγησης των παραγωγικών συστημάτων και ποια τα επιμέρους μέτρα αξιολόγησης αυτών;

7. Πώς αλληλεπιδρούν οι λειτουργίες της παραγωγής με εκείνες του marketing και της χρηματοοικονομικής; Δώστε ένα παράδειγμα.

8. Ποιες οι προϋποθέσεις εφαρμογής της Οικονομικής Ποσότητας Παραγγελίας;

9. Εξηγείστε τη διαδικασία διαμόρφωσης στρατηγικής παραγωγής.

10. Ποια τα είδη επιχειρηματικών αποφάσεων και ποια τα χαρακτηριστικά τους; Δώστε από ένα παράδειγμα.

11. Ποια τα ανταγωνιστικά πλεονεκτήματα από την αποτελεσματική λειτουργία της παραγωγής;

12. Για ποιους λόγους είναι αναγκαία η πρόβλεψη της ζήτησης;

13. Ποια τα χαρακτηριστικά της ζήτησης;

14. Ποιες γνωστές ποιοτικές μεθόδους πρόβλεψης γνωρίζετε;

15. Τι είναι η παραγωγική δυναμικότητα; Δώστε ένα παράδειγμα.

16. Ποια τα βήματα της διαδικασίας σχεδιασμού ενός προϊόντος / μιας υπηρεσίας;

17. Ποιες οι βασικές κατηγορίες διεργασιών παραγωγής και ως προς ποια χαρακτηριστικά διαφέρουν;

18. Τι είναι οι στρατηγικές σχεδιασμού διεργασιών make-to-order, assemble-to-order και make-to-stock; Δώστε ένα παράδειγμα για κάθε μια από αυτές.

19. Τι καλούμε αποθέματα, για ποιους λόγους διατηρούνται και ποια είδη αποθεμάτων γνωρίζετε;

20. Από ποια είδη κόστους αποτελείται το συνολικό κόστος αποθεμάτων και ποιο το βασικό πρόβλημα της διαχείρισης αποθεμάτων;

**Ερωτήσεις Πολλαπλών Επιλογών**

α) Οι αποφάσεις στρατηγικής

❑ είναι εύκολα προσαρμόσιμες και αντιστρέψιμες

❑ επηρεάζουν μικρό αριθμό δραστηριοτήτων και εργαζομένων

❑ δεσμεύουν τη διοίκηση σε συγκεκριμένες επιλογές που δεν είναι εύκολα ή γρήγορα αντιστρέψιμες

❑ δεν απαιτούν μεγάλες επενδύσεις

β) Τα κριτήρια αποτελεσματικότητας

❑ αφορούν τις επιδόσεις της επιχείρησης σε σχέση με τον ανταγωνισμό

❑ αποτελούν εσωτερικά κριτήρια αξιολόγηση ενός συστήματος παραγωγής

❑ προσδιορίζουν άμεσα θέματα προγραμματισμού, ελέγχου και βελτίωσης των εσωτερικών διαδικασιών της παραγωγής

❑ δεν αφορούν στην ικανοποίηση πελατών

γ) Ποια από τις παρακάτω ΔΕΝ ανήκει στις εναλλακτικές στρατηγικές ανταγωνισμού κατά Porter?

❑ Στρατηγική ανταγωνισμού με βάση τη διαφοροποίηση

❑ Στρατηγική ανταγωνισμού με βάση το ανθρώπινο δυναμικό

❑ Στρατηγική ανταγωνισμού με βάση την παροχή εξειδικευμένου προϊόντος/υπηρεσίας

❑ Στρατηγική ανταγωνισμού με βάση το χαμηλό κόστος

δ) Η ανάλυση του εξωτερικού περιβάλλοντος περιλαμβάνει

❑ την ανάλυση του λειτουργικού περιβάλλοντος και των χαρακτηριστικών του κλάδου

❑ την αναγνώριση των απειλών και ευκαιριών που υπάρχουν ή προμηνύονται λόγω των οικονομικών και τεχνολογικών εξελίξεων

❑ τον προσδιορισμό των περιορισμών που επιβάλλει το εξωτερικό περιβάλλον στον τρόπο δραστηριοποίησης της επιχείρησης

❑ όλα τα παραπάνω

ε) Ένα σύστημα παραγωγής αποτελείται από

❑ τις εκροές, τις εισροές και την παραγωγική διαδικασία

❑ το φυσικό σύστημα και το σύστημα διοίκησης παραγωγής

❑ τις διαδικασίες παρακολούθησης και ελέγχου της παραγωγής

❑ τις διαδικασίες λήψης και εφαρμογής αποφάσεων για τον τρόπο λειτουργίας της παραγωγής

στ) Η ανάλυση του εσωτερικού περιβάλλοντος μιας επιχείρησης αφορά

❑ την ανάλυση των ευκαιριών και απειλών από τις οικονομικές και τεχνολογικές εξελίξεις

❑ την ανάλυση των οικονομικών και κοινωνικών χαρακτηριστικών

❑ τον προσδιορισμό του ανταγωνιστικού προφίλ της επιχείρησης

❑ την ανάλυση των χαρακτηριστικών του κλάδου

❑ όλα τα παραπάνω

ζ) Οι αποφάσεις σε θέματα παραγωγικής δυναμικότητας αφορούν την επιλογή

❑ προγραμμάτων εκπαίδευσης προσωπικού

❑ τρόπων παρακίνησης εργαζομένων

❑ μεθόδων βελτίωσης της ευελιξίας του συστήματος παραγωγής

❑ μεγέθους εγκατάστασης και θέσης συστήματος παραγωγής

η) Οι αποφάσεις τακτικής

❑ αναφέρονται κυρίως στον προγραμματισμό και έλεγχο της παραγωγικής δραστηριότητας

❑ απαιτούν μεγάλες επενδύσεις

❑ δεν είναι εύκολα ή γρήγορα αντιστρέψιμες

❑ έχουν μακροχρόνιες επιπτώσεις σε πολλά τμήματα και δραστηριότητες της επιχείρησης

θ) Ποιες από τις ακόλουθες προτάσεις αφορούν προϊόντα και ποιες υπηρεσίες:

❑ ΔΕΝ είναι απτά/χειροπιαστά

❑ Παράγονται και καταναλώνονται συνήθως την ίδια στιγμή

❑ Η παραγωγή τους χρειάζεται πολλές φορές να διεξάγεται όπου υπάρχουν κοντά πρώτες ύλες και εργατικό δυναμικό

❑ Συνήθως αφορούν άμεσα την εξυπηρέτηση του προγράμματος των πελατών

❑ Εμφανίζουν πιο αντικειμενικά κριτήρια ποιότητας

ι) Οι εισροές σε ένα «παραγωγικό σύστημα» ξενοδοχείου μπορεί να είναι:

❑ Τρόφιμα

❑ Ξενοδοχειακές εγκαταστάσεις

❑ Κλίνες

❑ Όλα τα παραπάνω

κ) Ποιοι από τους παρακάτω δείκτες ΔΕΝ συγκαταλέγονται στα κριτήρια εσωτερικής απόδοσης?

❑ Δείκτες μέτρησης ικανοποίησης πελατών

❑ Δείκτες προσδιορισμού της ποιότητας

❑ Οικονομικής δείκτες

❑ Δείκτες παραγωγικότητας συντελεστών παραγωγής

λ) Η ευελιξία στο σχεδιασμό ενός συστήματος παραγωγής αναφέρεται

❑ στο σύστημα εξυπηρέτησης πελατών

❑ στα προϊόντα και την παραγωγική διαδικασία

❑ στην τεχνολογία που ενσωματώνεται στο σύστημα παραγωγής

❑ σε όλα τα παραπάνω